**Cwestiynau Cyffredin ar gyfer cyflogwyr clinigwyr cymwys**

**Cyflwyniad**

Nod y ddogfen hon yw rhoi trosolwg i gyflogwyr o rai cwestiynau cyffredin yn ymwneud â'r Polisi, ei fuddion a sut mae clinigwyr sy'n aelodau o gynllun Pensiwn y GIG yn gwneud cais amdanynt.

**C Beth yw cynllun iawndal 2019/20?**

Mae'r cynllun iawndal yn digolledu clinigwyr cymwys sydd wedi ymddeol am unrhyw daliadau Lwfans Blynyddol Pensiwn 2019/20 y maent yn dewis eu talu gan ddefnyddio mecanwaith 'y Cynllun sy'n Talu' Cynllun Pensiwn y GIG.

O dan fecanwaith y cynllun sy'n talu, mae unrhyw daliadau Lwfans Blynyddol yn cael eu talu trwy eu didynnu o bensiwn yr aelod (neu gyfandaliad, os yw'n berthnasol) ar ôl ymddeol. Bydd y polisi yn gwneud taliadau i glinigwyr cymwys sydd wedi ymddeol er mwyn gwrthbwyso gostyngiadau i'w pensiwn sy'n deillio o ddefnyddio'r cynllun sy'n talu er mwyn talu am daliadau lwfans blynyddol ar gyfer y flwyddyn 2019/20.

**C Sut bydd cyflogwr yn gwybod pwy sy'n gymwys?**

Er mwyn bod yn gymwys, mae'n rhaid i unigolion fod yn gyflogedig neu'n cyflawni rôl glinigol sy'n gofyn am gofrestriad gyda chorff rheoleiddio gofal iechyd priodol yn ystod blwyddyn dreth 2019/20, gweler: [Yr Awdurdod Safonau Proffesiynol – Pa broffesiynau sy'n cael eu rheoleiddio](https://www.professionalstandards.org.uk/docs/default-source/section-29/section-29-general/which-professions-are-regulated.pdf).

Ni fyddwch yn gwybod yn awtomatig pa aelodau o'ch staff clinigol a allai fod yn gymwys gan na fyddwch yn gwybod am unrhyw incwm preifat sydd ganddynt o bosibl. Gall hyn leihau eu Lwfans Blynyddol, ac arwain at godi tâl arnynt. Y cwbl rydym am i chi ei wneud yw cymeradwyo cymhwysedd gweithwyr cyflogedig sy'n cysylltu â chi o'r maes clinigol (gweler isod).

**C Sut bydd aelodau Cynllun Pensiwn y GIG yn gwybod am eu rhwymedigaeth tâl Lwfans Blynyddol?**

Bydd llawer o aelodau sy'n debygol o ysgwyddo tâl Lwfans Blynyddol oherwydd y cynnydd yng ngwerth eu pensiwn yn derbyn Datganiad Cynilion Pensiwn yn awtomatig ar gyfer 2019/20 gan Awdurdod Gwasanaethau Busnes y GIG (NHSBSA) cyn 6 Hydref 2020. Gall derbyn y Datganiad Cynilion Pensiwn ysgogi clinigwyr i:

1. Gadarnhau a ydynt yn destun tâl Lwfans Blynyddol a chyflwyno dewisiad y cynllun sy'n talu i NHSBSA (erbyn 31 Gorffennaf 2021 fan bellaf); a
2. Chysylltu â chi i gymeradwyo'r ffurflen gais mewn perthynas â'r Polisi (gweler isod). Er hwylustod gweinyddol, noder y bydd NWSSP/PCSW/Deintyddion y GIG yn gyfrifol am y broses gymeradwyo fel sy'n briodol.

Noder na fydd pob clinigydd a allai fod yn atebol am dâl Lwfans Blynyddol yn derbyn Datganiad Cynilion Pensiwn cyn 6 Hydref 2020. Os yw'r clinigwyr hyn yn disgwyl talu tâl Lwfans Blynyddol ar gyfer 2019/20 (er enghraifft, oherwydd eu bod wedi gwneud o'r blaen) dylent ystyried cyflwyno amcangyfrif o ddewisiad y cynllun sy'n talu cyn dyddiad cau'r cynllun a chwblhau ffurflen gais Polisi i sicrhau nad ydynt yn colli allan.

**C Beth sydd angen i gyflogwyr ei wneud?**

Mae pedwar cam gweithredu allweddol ar gyfer cyflogwyr, sy'n cael eu disgrifio isod.

1. **Anfon llythyr at glinigwyr yn nodi'r cynnig sy'n cael ei wneud gan Weinidogion** **Cymru** (os nad ydych wedi gwneud eisoes)

*BILlau* ac *Ymddiriedolaethau'r GIG:*

Mae llythyr templed i'w ddarparu i unigolion a allai fod yn gymwys ar gyfer y Polisi ar gael [yma](https://eur01.safelinks.protection.outlook.com/?url=https%3A%2F%2Fscanmail.trustwave.com%2F%3Fc%3D261%26d%3DutXG4NwW98hpHramn-OdZesWcyCZJHaTHVqScdL0AQ%26u%3Dhttps%3A%252f%252fwww.nhsconfed.org%252fnhspensionswales&data=04%7C01%7CJoanne.Williams%40gov.wales%7C17a7aad4b53948f07fbd08d8e2537dd3%7Ca2cc36c592804ae78887d06dab89216b%7C0%7C0%7C637508195516218117%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FFrQRPD7cbiwi%2BCNRI%2B5kcJvphi8LrdJWc5JUaWgpSg%3D&reserved=0)

*Sefydliadau Addysg Uwch:*

Mae UCEA eisoes wedi rhoi llythyr i chi i'w ddarparu i unigolion a allai fod yn gymwys ar gyfer y Polisi (academyddion clinigol yn benodol).

*Practisau Meddygon Teulu a Deintyddol:*

Mae llythyrau templed i'w hanfon at bob partner meddyg teulu ac ymarferydd cymwys ar gael yma.

* Practisau Meddygon Teulu - mae'r llythyrau templed ar gael [yma](https://eur01.safelinks.protection.outlook.com/?url=https%3A%2F%2Fscanmail.trustwave.com%2F%3Fc%3D261%26d%3DutXG4NwW98hpHramn-OdZesWcyCZJHaTHVqScdL0AQ%26u%3Dhttps%3A%252f%252fwww.nhsconfed.org%252fnhspensionswales&data=04%7C01%7CJoanne.Williams%40gov.wales%7C17a7aad4b53948f07fbd08d8e2537dd3%7Ca2cc36c592804ae78887d06dab89216b%7C0%7C0%7C637508195516218117%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FFrQRPD7cbiwi%2BCNRI%2B5kcJvphi8LrdJWc5JUaWgpSg%3D&reserved=0)
* Practisau Deintyddol - mae'r llythyrau templed ar gael [yma](https://eur01.safelinks.protection.outlook.com/?url=https%3A%2F%2Fscanmail.trustwave.com%2F%3Fc%3D261%26d%3DutXG4NwW98hpHramn-OdZesWcyCZJHaTHVqScdL0AQ%26u%3Dhttps%3A%252f%252fwww.nhsconfed.org%252fnhspensionswales&data=04%7C01%7CJoanne.Williams%40gov.wales%7C17a7aad4b53948f07fbd08d8e2537dd3%7Ca2cc36c592804ae78887d06dab89216b%7C0%7C0%7C637508195516218117%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FFrQRPD7cbiwi%2BCNRI%2B5kcJvphi8LrdJWc5JUaWgpSg%3D&reserved=0)

Noder **nad oes** angen i'r llythyrau hyn at glinigwyr fod ar ffurf llythyr unigol; a gellir e-bostio’r llythyrau at bob clinigydd a allai fod yn gymwys. Fodd bynnag, os na chyhoeddir llythyrau/gohebiaeth, mae'n bosibl y bydd clinigwyr cymwys yn methu manteisio ar fuddion y Polisi.

Mae'n bosibl y byddwch am gysylltu ag unigolion sydd wedi ymddeol yn ddiweddar er mwyn eu hysbysu bod modd gwneud cais am y Cynllun Iawndal, gan eu cyfeirio at wefan Cyflogwyr GIG Cymru. Bydd y rhai sy'n ennill swm uchel eisoes yn gwybod (os ydynt yn dymuno gwneud dewisiad y cynllun sy'n talu) bod yn rhaid iddynt wneud hynny cyn tynnu eu pensiwn (a bod angen iddynt wneud hynny eisoes er mwyn manteisio ar y polisi iawndal).

1. **Cynorthwyo staff i wneud cais am yr iawndal**

Bydd angen i aelodau gwblhau ffurflen gais i fanteisio ar fuddion y Cynllun Iawndal. Mae'r ffurflen yn cadarnhau bod yr aelod o staff a enwir wedi bod yn gweithio mewn rôl glinigol weithredol a oedd yn gofyn am gofrestriad gyda'r corff proffesiynol priodol yn 2019/20.

Ar gyfer y rhan fwyaf o weithwyr cyflogedig:

* Bydd NWSSP yn cymeradwyo'r ffurflen ac yn cadw copi ar gyfer ei chofnodion cyn anfon y ffurflen i'r NHSBSA.

Nid oes angen i gyflogwyr deintyddion a meddygon teulu cyflogedig gwblhau'r ffurflen. Bydd ffurflenni ar gyfer yr unigolion hyn yn cael eu cymeradwyo fel a ganlyn:

* Bydd **deintyddion** yn cwblhau ffurflen electronig ar Compass ([yma)](https://www.nhsbsa.nhs.uk/nhs-dental-services) i'w chymeradwyo gan Wasanaethau Deintyddol y GIG. Ar ôl cael ei chymeradwyo, anfonir y ffurflen yn uniongyrchol i NHSBSA.
* Bydd angen i **feddygon teulu cyflogedig** anfon y ffurflen i PCSW i'w chymeradwyo. Ar ôl cael ei chymeradwyo, anfonir y ffurflen yn uniongyrchol i NHSBSA.

Bydd angen i awdurdodau sy'n cyflogi gadw copi o'r ffurflen ar gyfer eu cofnodion am flynyddoedd lawer. Y rheswm am hyn yw'r posibilrwydd na fydd iawndal yn cael ei dalu am flynyddoedd lawer ac y bydd yn parhau i gael ei dalu nes bod y clinigydd yn marw. Er y bydd NHSBSA yn gyfrifol am holl waith gweinyddu'r cynllun yn ganolog, ac y bydd Gweinidogion Cymru yn ariannu'r taliadau yn uniongyrchol, bernir bod y taliadau'n dod oddi wrth y cyflogwr ar gyfer 2019/20. Felly, mae’n bwysig eich bod yn cadw'r ffurflenni.

1. **Cynorthwyo aelodau sydd ag unrhyw gwestiynau am y Polisi**

Fel cyswllt allweddol, mae'n bosibl y bydd aelodau eisiau gofyn cwestiynau i chi am y Polisi. Rydym yn argymell cyfeirio aelodau tuag at yr adnoddau canlynol er mwyn ateb eu cwestiynau:

* **NHSBSA** – gweinyddwr Cynllun Pensiwn y GIG, a fydd yn gweinyddu buddion y Polisi hefyd <https://www.nhsbsa.nhs.uk/nhs-pensions>
* **Gwefan Cyflogwyr GIG Cymru –** sy'n cynnwys:
	+ **Ffeithlun** sy'n cyflwyno'r Cynllun Iawndal a'r broses yn gryno
	+ **Y 'Canllaw cyflym i aelodau'** sy'n cyflwyno'r Cynllun Iawndal ar lefel uchel ac yn rhestru llawer o ffynonellau gwybodaeth ddefnyddiol ychwanegol ar gyfer aelodau
	+ **Dogfen Cwestiynau Cyffredin ar gyfer Clinigwyr** - sy'n cynnwys gwybodaeth fanylach am y Cynllun Iawndal a'r broses o wneud cais
1. **Penderfynu a ddylid gwneud darpariaeth ar gyfer y Polisi yn eich cyfrifon**

Gan y bydd buddion y Polisi yn cael eu talu am flynyddoedd lawer, bydd angen i chi benderfynu a ddylid rhoi cyfrif amdanynt, a sut i wneud hynny.

Mae Byrddau Iechyd / Ymddiriedolaethau wedi derbyn [llythyr](https://eur01.safelinks.protection.outlook.com/?url=https%3A%2F%2Fscanmail.trustwave.com%2F%3Fc%3D261%26d%3DutXG4NwW98hpHramn-OdZesWcyCZJHaTHVqScdL0AQ%26u%3Dhttps%3A%252f%252fwww.nhsconfed.org%252fnhspensionswales&data=04%7C01%7CJoanne.Williams%40gov.wales%7C17a7aad4b53948f07fbd08d8e2537dd3%7Ca2cc36c592804ae78887d06dab89216b%7C0%7C0%7C637508195516218117%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FFrQRPD7cbiwi%2BCNRI%2B5kcJvphi8LrdJWc5JUaWgpSg%3D&reserved=0) sy'n cynnwys enghraifft o sut y gellid gwneud hyn

Mae UCEA wedi darparu canllawiau cyfrifyddu i Sefydliadau Addysg Uwch.

Nid yw'r dull gweithredu a awgrymir yn orfodol, ond gall sefydliadau nad ydynt yn rhan o'r GIG ei ddefnyddio hefyd. Bydd angen i chi drafod hyn gyda'ch archwilwyr.

Bydd sefydliadau â staff clinigol sy'n gwneud cais am y Cynllun Iawndal yn derbyn mwy o wybodaeth i'w helpu i gyfrifo cronfa wrth gefn briodol yn eich cyfrifon os oes angen yn 2021.

**C Beth sydd angen i gyflogwyr ei wneud ar ôl cwblhau'r camau gweithredu uchod?**

Ar ôl cwblhau'r camau uchod, nid ydym yn rhagweld y bydd gofynion sylweddol ar gyfer cyflogwyr.

Fel y nodwyd uchod, bydd y broses ymgeisio yn agor ym mis Ebrill 2021, ond mae'n bosibl y bydd pobl yn gofyn i chi gymeradwyo'r ffurflen mor hwyr â mis Mawrth 2022 (31 Mawrth 2022 yw'r dyddiad cau presennol ar gyfer derbyn y ffurflenni cais yn derfynol gan NHSBSA).

Rydym yn gofyn i gyflogwyr roi blaenoriaeth i gymeradwyo'r ffurflenni cais pan fydd staff yn gofyn iddynt. Bydd hyn yn sicrhau bod clinigwyr cymwys yn gallu manteisio ar fuddion y Cynllun Iawndal ar ôl ymddeol, ac y bydd NHSBSA yn gwybod faint o bobl sy'n gwneud cais cyn gynted â phosibl.

**C A oes gennyf unrhyw gyfrifoldebau parhaus mewn perthynas â'r Cynllun Iawndal?**

Ychydig iawn o gyfrifoldebau parhaus fydd gan gyflogwyr mewn perthynas â'r Cynllun. NHSBS fydd yn gyfrifol am holl waith gweinyddu'r polisi.

Yr unig gyfrifoldebau sydd gennych mewn perthynas â'r Cynllun Iawndal yw:

* Cadw copi o'r ffurflenni cais sy'n cael eu cymeradwyo gennych (gan y bydd y taliadau'n weithredol am flynyddoedd lawer) (yn ymarferol bydd y gwaith hwn yn cael ei wneud gan NWSSP/PCSW ar ran clinigwyr sylfaenol ac eilaidd);
* Rhoi cyfrif am y Cynllun (ar ôl derbyn cyngor gan eich archwilwyr os oes angen); ac
* Ymateb i unrhyw ymholiadau gan NHSBSA (os yw hynny'n berthnasol).

**C A yw Gweinidogion Cymru yn cefnogi'r cynllun mewn gwirionedd (gan ddarparu sicrwydd pendant)?**

Ydyn. Bydd y buddion i glinigwyr cymwys o'r Cynllun Iawndal yn cael eu hariannu'n ganolog, a byddant yn cael eu gweinyddu'n ganolog gan Awdurdod Gwasanaethau Busnes y GIG. Mae NHSBSA eisoes yn gweinyddu Cynllun Pensiwn y GIG, a'r gyflogres ar gyfer rhai sefydliadau.

Er mwyn i Fyrddau Iechyd / Ymddiriedolaethau'r GIG a meddygfeydd teulu / deiliaid contractau ddarparu gwasanaethau rheng flaen, mae Gweinidogion Cymru yn cefnogi'r Cynllun Iawndal yn unol â'r hyn a nodwyd yn y llythyr gan Andrew Goodall dyddiedig 19 Rhagfyr 2019.

Ar gyfer SAU sy'n brif gyflogwyr 'academyddion clinigol' sy'n bodloni'r meini prawf cymhwysedd, bydd yr addewid i wneud y taliadau o dan y Polisi yn cael ei wneud gan y SAU, ond ar yr amod y bydd y Byrddau Iechyd / Ymddiriedolaethau (sy'n dal y contractau anrhydeddus gyda'r unigolion) yn gwarantu talu costau'r taliadau o dan y Cynllun. Mae'r fframwaith cyfreithiol ar gyfer hyn yn cael ei sefydlu ac mae'n cael ei gefnogi yn y pen draw gan ymrwymiad Gweinidogion Cymru (gweler uchod).

Ar gyfer darparwyr y sector annibynnol, bydd yr addewid i wneud y taliadau o dan y Cynllun Iawndal yn cael ei wneud gan y darparwyr annibynnol, ond ar yr amod y bydd Gweinidogion Cymru yn gwarantu talu costau'r taliadau o dan y polisi o dan y contractau presennol i ddarparu gwasanaethau.

**C Pa gymorth ychwanegol a fydd yn cael ei gynnig i Ymddiriedolaethau a chyflogwyr eraill mewn perthynas â gweithredu'r Polisi?**

* 1. **Gohebiaeth**

Mae cyflogwyr wedi derbyn llythyrau i'w hanfon at unigolion a allai fod yn gymwys sy'n ymwybodol o'r Polisi, ynghyd â'r gofynion cymhwysedd. Nodwyd dolenni i'r dogfennau hyn yn gynharach yn y Cwestiynau Cyffredin.

Byddwn yn diweddaru'r Cwestiynau Cyffredin ac yn darparu gohebiaeth ychwanegol i'w defnyddio gan gyflogwyr os yw Gweinidogion Cymru yn credu bod angen gwneud hynny.

* 1. **Costau**

Bydd NHSBSA yn gyfrifol am y ddarpariaeth ac am gynnal Cynllun Pensiwn y GIG. Bydd Gweinidogion Cymru yn ariannu NHSBSA yn uniongyrchol ar gyfer costau gwneud taliadau i glinigwyr cymwys sy'n gwneud cais am Bolisi 2019/20 ar ran cyflogwyr.

Bydd cyflogwyr yn ysgwyddo rhai costau gweinyddol a gweithredu lleol tymor byr.

* 1. **Cyfrifon**

Mae buddion y Cynllun Iawndal yn ymrwymo cyflogwyr i rwymedigaethau hirdymor gyda rhwymedigaeth hirdymor sy'n gwrthbwyso fel bod Gweinidogion Cymru yn talu costau'r buddion. Rydym yn disgwyl y bydd angen i gyflogwyr gydnabod yr asedau a'r rhwymedigaethau hyn yn eu cyfrifon. Mae gwybodaeth a ddarparwyd yn flaenorol am gyfrifyddu wedi'i chynnwys yn y Cwestiynau Cyffredin o dan y teitl 'Beth sydd angen i gyflogwyr ei wneud?’

Yn y dyfodol, bydd sefydliadau â staff clinigol sy'n gwneud cais am y Cynllun Iawndal yn derbyn gwybodaeth gryno gan NHSBSA yn nodi nifer y staff clinigol a fu'n gweithio i chi yn 2019/20 sydd wedi gwneud cais am y Cynllun, ynghyd â'r wybodaeth sydd ei hangen i gyfrifo cronfa wrth gefn briodol yn eich cyfrifon, os oes angen. Bydd rhagor o ganllawiau ar hyn yn cael eu darparu.

**C Beth sy'n digwydd os yw cyflogwyr yn cyfathrebu â** **rhywun nad yw'n gymwys neu'n anghofio am rywun sy'n gymwys?**

Dylid anfon y llythyr cyfathrebu cychwynnol at unrhyw un a allai fod yn gymwys ym marn Ymddiriedolaeth neu gyflogwr arall.

Os oes rhywun nad yw'n gweithio fel clinigydd yn derbyn y llythyr trwy gamgymeriad, bydd yn amlwg nad yw'r Cynllun Iawndal yn berthnasol iddo. Os oes clinigydd nad oes ganddo hawl i fanteisio ar y Cynllun Iawndal gan nad yw'n torri'r lwfans blynyddol yn derbyn y llythyr, ni fydd y datganiadau yn y llythyr yn cynnwys unrhyw wybodaeth gamarweiniol neu anghywir (ond ni fydd gan y clinigydd unrhyw hawl i fanteisio ar y cynllun).

Yn yr un modd, os nad yw unigolyn sydd â hawl i fanteisio ar y Cynllun Iawndal wedi derbyn y llythyr eto, bydd ganddo hawl o hyd i daliadau o dan y cynllun, a gellir penderfynu ar unrhyw hawliau cytundebol yn ddiweddarach. Felly, rydym yn credu bod anfon y llythyr at yr holl staff clinigol yn dderbyniol, ond penderfyniad lleol yw hwn.

**C A yw Byrddau Iechyd / Ymddiriedolaethau'r GIG a chyflogwyr eraill yn gallu ymestyn y cynllun i gynnwys staff anghlinigol a staff sy'n cael eu hystyried yn anghymwys?**

Ni fydd unrhyw gefnogaeth nac atebolrwydd cenedlaethol ar gyfer unrhyw drefniant arall sy'n cael ei gynnig i weithwyr cyflogedig y tu allan i gwmpas/meini prawf cymhwysedd y Cynllun Iawndal.

**C Fel cyflogwr, beth sy'n digwydd os oes gennyf gwestiynau eraill?**

Os oes gennych unrhyw gwestiynau eraill am y Cynllun Iawndal neu am eich cyfrifoldebau mewn perthynas â'r Cynllun, cysylltwch â Chyflogwyr GIG Cymru.

Os oes gennych chi neu'ch gweithwyr cyflogedig unrhyw gwestiynau am fuddion y Polisi, ffoniwch NHSBSA ar

0300 330 0012 (o'r DU)

0191 279 0813 (o dramor)